Komisijos reglamentas (Euratomas) Nr. 501/94
1994 m. kovo 2 d.
dėl Susitarimo dėl Tarptautinio mokslo ir technologijų centro įsteigimo laikino taikymo protokolo sudarymo Europos atominės energijos bendrijos vardu
EUROPOS BENDRIJŲ KOMISIJA,
atsižvelgdama į Europos atominės energijos bendrijos steigimo sutartį, ypač į jos 101 straipsnio 2 dalį,
kadangi 1993 m. gruodžio 27 d. buvo pasirašytas Susitarimo dėl Tarptautinio mokslo ir technologijų centro įsteigimo laikino taikymo protokolas; kadangi Taryba savo 1994 m. vasario 21 d. sprendimu patvirtino minėtą protokolą, kad jį Europos atominės energijos bendrijos vardu galėtų sudaryti Komisija,
kadangi protokolas turėtų būti sudarytas Europos atominės energijos bendrijos vardu,
PRIĖMĖ ŠĮ REGLAMENTĄ:
1 straipsnis
Europos atominės energijos bendrijos vardu patvirtinamas Protokolas dėl Susitarimo dėl Tarptautinio mokslo ir technologijų centro įsteigimo laikino taikymo.
Protokolo tekstas pridedamas prie šio reglamento [1].
2 straipsnis
Komisijos pirmininkas Europos atominės energijos bendrijos vardu pateikia Protokolo I straipsnyje numatytą pranešimą.
3 straipsnis
Taikomi Komisijos reglamento (Euratomas) Nr. 3956/92 [2] 3 ir 4 straipsniai.
4 straipsnis
Šis reglamentas įsigalioja trečią dieną nuo jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1994 m. kovo 2 d.